CELEX: 32005R0123
Language: lt
Date: 2005-01-26 00:00:00
Title: 2005 m. sausio 26 d. Komisijos reglamentas (EB) Nr. 123/2005, iš dalies keičiantis Reglamentą (EB) Nr. 466/2001 dėl ochratoksino ATekstas svarbus EEE

28.1.2005   
            
            
               LT
            
            
               Europos Sąjungos oficialusis leidinys
            
            
               L 25/3
            
         
      KOMISIJOS REGLAMENTAS (EB) Nr. 123/2005
   2005 m. sausio 26 d.
   iš dalies keičiantis Reglamentą (EB) Nr. 466/2001 dėl ochratoksino A
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               Komisijos reglamentu (EB) Nr. 466/2001 (2) nustatomi didžiausi leistini tam tikrų teršalų maisto produktuose kiekiai.
            
         
               (2)
            
            
               Pagal Reglamentą (EB) Nr. 466/2001 Komisija peržiūri nuostatas dėl ochratoksino A kiekio džiovintose vynuogėse ir dėl didžiausio leistino ochratoksino A kiekio žaliose ir skrudintose kavos pupelėse ir kavos produktuose, vyne, aluje, vynuogių sultyse, kakavoje bei kakavos produktuose ir prieskoniuose, atsižvelgdama į atliktus tyrimus bei prevencines priemones, kurių buvo imtasi ochratoksino A kiekiui šiuose produktuose sumažinti.
            
         
               (3)
            
            
               Savo nuomonėje, išreikštoje 1998 m. rugsėjo 17 d., Maisto produktų mokslinis komitetas (SCF) padarė išvadą, kad ochratoksinas A yra kancerogeninių, nefrotoksinių, teratogeninių, imunotoksinių ir galbūt net neurotoksinių savybių turintis mikotoksinas. Komitetas minėjo, kad vyksta tolesni tyrimai dėl ochratoksino A kancerogeniškumo mechanizmas. Numatyta, kad Europos tyrimų projektas dėl ochratoksino A kancerogeniškumo mechanizmo baigsis 2004 m. pabaigoje. Paskelbus išsamius tyrimų rezultatus, Europos maisto saugos tarnyba (EFSA), Komisijos prašymu, atnaujins SCF mokslinę nuomonę, atsižvelgdama į šių naujų tyrimų rezultatus.
            
         
               (4)
            
            
               Įvertinimas dėl ochratoksino A suvartojimo per maistą Bendrijos lygiu buvo pateiktas 1993 m. vasario 25 d. Tarybos direktyva 1993/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus (3) (SCOOP). Daugiausia ochratoksino A yra grūduose ir grūdų produktuose. Didelis ochratoksino A kiekis į žmogaus organizmą patenka vartojant vyną, kavą ir alų. Vaikai, kaip specifinė grupė iš labiausiai pažeidžiamų vartotojų grupių, didelį ochratoksino A kiekį gauna per džiovintas vynuoges ir vynuogių sultis.
            
         
               (5)
            
            
               Reglamentu (EB) 466/2001 nustatytas didžiausias leistinas ochratoksino A kiekis grūduose, grūdų produktuose ir džiovintose vynuogėse. Ochratoksino A kiekis aluje yra netiesiogiai kontroliuojamas, kadangi aluje jis atsiranda iš salykle esančio ochratoksino A ir, kuriam buvo nustatytas didžiausias leistinas šios medžiagos kiekis. Siekiant apsaugoti visuomenės sveikatą, nebūtina nedelsiant nustatyti didžiausią leistiną ochratoksino A kiekį aluje, tačiau tai turėtų būti sprendžiama numatytos peržiūros programoje.
            
         
               (6)
            
            
               Atsižvelgiant į tai, kad vartojant vyną, skrudintas kavos pupeles ir tirpią kavą labai prisidedama prie ochratoksino A poveikio žmogui, o vartojant vynuogių sultis – prie ochratoksino A poveikio vaikams, tikslinga priimti didžiausių kiekių šiuose maisto produktuose dydžius ir uždrausti per daug užterštų maisto produktų platinimą, siekiant apsaugoti visuomenės sveikatą.
            
         
               (7)
            
            
               Ochratoksinas A buvo stebimas kituose nei džiovintos vynuogės džiovintuose vaisiuose, kakavoje ir kakavos produktuose, prieskoniuose ir lakricoje. Tinkamumas nustatyti didžiausią leistiną ochratoksino A kiekį šiuose maisto produktuose, įskaitant žalias kavos pupeles, ir jau esančių didžiausių leistinų kiekių peržiūra bus svarstomi paskelbus EFSA įvertinto tyrimo rezultatus dėl ochratoksino A toksiškumo.
            
         
               (8)
            
            
               Todėl Reglamentas (EB) Nr. 466/2001 turėtų būti atitinkamai iš dalies pakeistas.
            
         
               (9)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 466/2001 iš dalies keičiamas taip:
   
               1)
            
            
               4 straipsnio 2 dalies b punktas „ir 2.2.2.“ pakeičiamas, „2.2.2., 2.2.3., 2.2.4. ir 2.2.5.“.
            
         
               2)
            
            
               5 straipsnio 2a dalis pakeičiama taip:
               2a)   Komisija ne vėliau kaip iki 2006 m. birželio 30 d. peržiūri I priedo 2 dalies 2.2. antraštės nuostatas, remdamasi EFSA pateiktu nauju įvertinimu apie ochratoksino A pavojų ir atsižvelgdama į taikomas prevencines priemones, siekiant jį sumažinti. Šioje peržiūroje ypač bus atsižvelgiama į didžiausią leistiną ochratoksino A kiekį džiovintose vynuogėse, vynuogių sultyse, žaliose kavos pupelėse, džiovintuose vaisiuose ir džiovintose vynuogėse, aluje, kakavoje, kakavos produktuose, likeriniuose vynuose, mėsoje, mėsos produktuose, prieskoniuose ir lakricoje.
               Šiuo tikslu valstybės narės ir suinteresuotosios šalys kasmet praneša Komisijai apie savo atliktų tyrimų rezultatus ir padarytą pažangą, taikant prevencines priemones, skirtas ochratoksino A taršai sumažinti. Komisija šiuos rezultatus pateiks valtybėms narėms.
            
         
               3)
            
            
               I priedas atitinkamai iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. balandžio 1 d.
   Atsižvelgiant į taikomas nuostatas šis reglamentas netaikomas iki 2005 m. balandžio 1 d. į rinką pateiktiems produktams. Įrodymus apie tai, kada produktai buvo pateikti į rinką pateikia maisto verslo operatorius.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. sausio 26 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 37, 1993 2 13, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 77, 2001 3 16, p. 1. Reglamentas su paskutiniais pakeitimais, padarytais Reglamentu (EB) 684/2004 (OL L 106, 2004 4 15, p. 6).
   
      (3)  OL L 52, 1993 3 4, p. 18. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003.
   
      PRIEDAS
      I priedo 2 dalies „Mikotoksinai“, 2.2. punktas. Ochratiksinas A pakeičiamas taip:
      
                  Produktai
               
               
                  Ochratiksinas A: didžiausia leistina koncentracija
                  (μg/kg arba ppb)
               
               
                  Mėginių ėmimo metodas
               
               
                  Etaloninis analizės metodas
               
            „2.2.   OCHRATOKSINAS A
               
            2.2.1.   Grūdai (įskaitant ryžius ir grikius) ir jų produktai
               
            
                  
                              2.2.1.1.
                           
                           
                              Žaliaviniai grūdai (įskaitant žaliavinius ryžius ir grikius)
                           
                        
               
                  5,0
               
               
                  Komisijos direktyva 2002/26/EB (1)
                  
               
               
                  Komisijos direktyva 2002/26/EB
               
            
                  
                              2.2.1.2.
                           
                           
                              Visi grūdų produktai (įskaitant perdirbtus grūdų produktus ir javų grūdus, skirti tiesiogiai vartoti žmonių maistui)
                           
                        
               
                  3,0
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              2.2.2.
                           
                           
                              Džiovintos vynuogės (Currants veislės razinos, razinos ir Sultana veislės razinos)
                           
                        
               
                  10,0
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              2.2.3.
                           
                           
                              
                                          —
                                       
                                       
                                          Skrudintos kavos pupelės ir maltos skrudintos kavos pupelės, išskyrus tirpią kavą
                                       
                                    
                        
               
                  5,0
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              —
                           
                           
                              Tirpi kava
                           
                        
               
                  10,0
               
            
                  
                              2.2.4.
                           
                           
                              
                                          —
                                       
                                       
                                          Vynas (raudonas, baltas ir rausvas) (2) ir kiti vyno ir (ar) gėrimai iš vynuogių misos (3)
                                          
                                       
                                    
                        
               
                  2,0 (4)
                  
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              2.2.5.
                           
                           
                              
                                          —
                                       
                                       
                                          Vynuogių sultys, jų ingredientai kituose gėrimuose, įskaitant vynuogių nektarą ir rektifikuotas koncentruotas vynuogių sultis (5)
                                          
                                       
                                    
                        
               
                  2,0 (4)
                  
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              —
                           
                           
                              Vynuogių misa, rektifikuota koncentruota vynuogių misa, skirtos tiesiogiai vartoti žmonių maistui (5)
                              
                           
                        
               
                  2,0 (4)
                  
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              2.2.6.
                           
                           
                              Perdirbti grūdiniai maisto produktai ir maistas kūdikiams bei mažiems vaikams (6)
                              
                           
                        
               
                  0,50
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              2.2.7.
                           
                           
                              Specialiosios medicininės paskirties dietinio maisto produktai, specialiai skirti kūdikiams (7)
                              
                           
                        
               
                  0,50
               
               
                  Direktyva 2002/26/EB
               
               
                  Direktyva 2002/26/EB
               
            
                  
                              2.2.8.
                           
                           
                              Žalios kavos pupelės, kiti nei džiovintos vynuogės džiovinti vaisiai, alus, kakava ir kakavos produktai, likerinis vynas, mėsos produktai, prieskoniai ir lakrica.
                           
                        
               
                  —
               
               
                   
               
               
                  “.
               
            
         (1)  OL L 75, 2002 3 16, p. 38. Direktyva su paskutiniais pakeitimais, padarytais Direktyva 2004/43/EB (OL L 113, 2004 4 20, p. 14).
      
         (2)  Vynai, apibūdinti Tarybos reglamente (EB) Nr. 1493/1999 (OL L 179, 1999 7 14, p. 1), įskaitant putojančius vynus, bet išskyrus likerinius vynus ir vynus, kurių alkoholio koncentracija yra ne didesnė kaip 15 tūrio proc. ir vaisių vynai.
      
         (3)  Aromatizuoti vynai, aromatizuoti vyno gėrimai ir aromatizuoti vyno kokteiliai, kaip apibūdinta Tarybos reglamente (EEB) Nr. 1601/91 (OL L 149, 1991 6 14, p. 1). Didžiausias leistinas ochratoksino A kiekis šiuose gėrimuose priklauso nuo vyno ir (ar) vynuogių misos proporcijos galutiniame produkte.
      
         (4)  Didžiausias leistinas kiekis taikomas produktams, pagamintiems iš 2005 m. derliaus.
      
         (5)  Vaisių sultys, įskaitant vaisių sultis iš koncentrato, koncentruotos vaisių sultys ir vaisių nektaras, kaip apibūdinta 2001 m. gruodžio 20 d. Tarybos direktyvos 2001/112/EB dėl žmonių maistui skirtų vaisių sulčių ir tam tikrų panašių produktų (OL L 10, 2002 1 12, p. 58) 1 ir 2 prieduose ir pagaminti iš vynuogių.
      
         (6)  Perdirbti grūdiniai maisto produktai ir maistas kūdikiams bei mažiems vaikams, kaip apibūdinta 1996 m. vasario 16 d. Komisijos direktyvos 96/5/EB dėl perdirbtų grūdinių maisto produktų ir maisto kūdikiams bei mažiems vaikams (OL L 49, 1996 2 28, p. 17) su paskutiniais pakeitimais, padarytais Direktyva 2003/13/EB (OL L 41, 2003 2 14, p. 33) 1 straipsnyje.
      Didžiausias leistinas kiekis perdirbtiems grūdiniams maisto produktams ir maistui kūdikiams bei mažiems vaikams taikomas sausajai produkto medžiagai. Sausoji medžiaga yra nustatoma pagal Komisijos direktyvos 2002/26/EB nuostatas.
      
         (7)  Specialiosios medicininės paskirties dietinio maisto produktai, kaip apibūdinta 1999 m. kovo 25 d. Komisijos direktyvos 1999/21/EB dėl specialios medicininės paskirties dietinių maisto produktų (OL L 91, 1999 4 7, p. 29) 1 straipsnio 2 dalyje.
      Didžiausias leistinas kiekis specialiosios medicininės paskirties dietinio maisto produktams, specialiai skirtiems kūdikiams taikomas:
      
                  —
               
               
                  pieno ir pieno produktų atveju – naudojimui paruoštiems produktams (parduodami kaip tokie arba paruošti pagal gamintojo nurodymus),
               
            
                  —
               
               
                  ne pieno ir pieno produktų atveju – sausajai medžiagai. Sausoji medžiaga yra nustatoma pagal Komisijos direktyvos 2002/26/EB nuostatas.